*Šis straipsnis apie 1996–2010 m. gyvavusį futbolo klubą. Apie klubą, atgaivinųsi futbolo komandos pavadinimą 2014 m. skaitykite straipsnyje FK Vėtra Rūdiškės.*

|  |
| --- |
| **Vilniaus „Vėtra"** |
|  |
| **Pavadinimas** | Futbolo klubas „Vėtra" |
| **Įkurtas** | 1996 m. liepos 7 d. |
| **Iširo** | 2010 m. |
| **Stadionas** | Vėtros stadionas, Vilnius |
| **Vietų sk.** | 5900 |
| **Vadovas**  (paskutinis) | Romas Stašauskas |
| **Vyr. treneris**  (paskutinis) | Virginijus Liubšys (2008–) |
| **Lyga** | A Lyga (nuo 2003) |
| **2009** | 2 vieta |
| 

|  |  |
| --- | --- |
| 




**Apranga  namie**
 | 




**Apranga  svečiuose**
 |

 |

**Vilniaus „Vėtra"** – Lietuvos futbolo klubas, įkurtas 1996 m. Rūdiškėse, o 2004 m. persikėlęs į Vilnių. Klubas 2009 m. tapo šalies vicečempionu ir keturis kartus dalyvavo LFF taurės finale, taip pat šešis sezonus iš eilės atstovavo Lietuvai UEFA rengiamuose turnyruose. 2010 m. vasarą komanda pašalinta iš aukščiausiosios lygos dėl finansinių sunkumų.

Istorija
--------

Rūdiškių „Vėtros" emblema
Namų aikštė – LFF stadionas, 2023 m.
Vėtros futbolo klubą 1996 m. Rūdiškėse įkūrė verslininkas Romas Stašauskas. 1996/97 m. ir 1997/98 m. sezonuose komanda dalyvavo LFF IV lygos Vilniaus zonos A grupės varžybose. 1998 m. užėmusi antrą vietą komanda iškovojo teisę žaisti LFF III lygos Rytų zonos varžybose. Čia 1998/99 m. sezone užėmė ketvirtą vietą, o 1999 m. sezone tapo diviziono nugalėtojais ir iškovojo teisę rungtyniauti LFF I lygoje. 2000 m. sezone I lygos varžybose Vėtra per 29 rungtynes surinko 68 taškus, tapo turnyro nugalėtojais ir gavo teisę žaisti aukščiausioje - A lygoje. Visgi debiutas stipriausioje Lietuvos futbolo lygoje nepavyko - Vėtra dešimties komandų turnyre liko devinta ir 2002 m. turėjo grįžti į I lygą.

2002 m. Vėtra per 30 lygos rungtynių iškovojo net 27 pergales, užtikrintai laimėjo I lygos rungtynes ir gavo teisę grįžti į aukščiausią divizioną. Vytauto Jančiausko, o vėliau Valdo Urbono treniruota komanda 2003 m. A lygos varžybose užėmė aukštą trečią vietą, o 2002/03 m. LFF taurės varžybose pasiekė finalą, kur buvo priversta pripažinti Klaipėdos Atlanto pranašumą.

2004 m. iš Rūdiškių Vėtros klubas persikėlė į Vėtros stadioną Vilniuje. Komandą 2004 m. papildė veteranas Aidas Preikšaitis, pagrindinėje sudėtyje įsitvirtino dvidešimtmetis saugas Darvydas Šernas. A lygoje 2004 m. teko pasitenkinti penktąja vieta, tačiau komanda gana sėkmingai pasirodė UEFA Intertoto taurės turnyre, kur įveikė Narvos Trans bei Edinburgo Hibernian ir tik trečiajame etape nusileido Esbjerg fB ekipai iš Danijos. 2005 m. A lygoje komanda užėmė 4 vietą, o LFF taurės varžybose pateko į finalą, kur nusileido FBK Kaunui. Intertoto taurės pirmajame etape vilniečius įveikė Klužo Ecomax futbolininkai.

2006 m. komandą papildė gynėjas Algis Jankauskas, saugai Donatas Vencevičius ir Dejanas Milošeskis, puolėjai Egidijus Juška ir Sergėjus Kuznecovas. Prastai pradėję sezoną rudeniop Vėtros futbolininkai įsižaidė ir čempionate užėmė 3 vietą. Ukrainietis S. Kuznecovas su 18 įvarčių tapo rezultatyviausiu A lygos futbolininku. Intertoto taurėje sekėsi prasčiau - jau pirmajame etape Vėtrą eliminavo Shelbourne FC ekipa iš Airijos. 2007 m. Vėtrą papildė Lietuvos rinktinės gynėjas Andrius Skerla, saugas Mindaugas Panka ir gausus būrys legionierių, sezono viduryje prie ekipos prisijungė ir jaunas gynėjas Tadas Kijanskas. Visgi sezoną komanda pradėjo prastai. Sezono metu vyriausiąjį trenerį Aleksandrą Tarchanovą pakeitė D. Vencevičius. Naujo trenerio atėjimas pagerino ekipos žaidimą, tačiau A lygoje teko tenkintis 5 vieta. Intertoto taurėje komandai sekėsi neblogai - pirmajame etape eliminavę Llanelli AFC ekipą iš Velso antrajame etape vilniečiai susitiko su Varšuvos Legia. Po pirmųjų rungtynių Vilniuje pirmojo kėlinio Vėtra pirmavo rezultatu 2 - 0, o lenkų klubo fanai įsiveržė į aikšę. Rungtynės buvo nutrauktos, Legia pašalinta iš turnyro, o Vėtra gavo kelialapį į trečiąjį varžybų etapą. Jame Vilniaus klubas nesugebėjo rimčiau pasipriešinti Blackburn Rovers FC ekipai iš Anglijos.

2008 m. Vėtros vyriausiojo trenerio pareigos patikėtos patyrusiam futbolo specialistui Virginijui Liubšiui. Šio vadovaujama ekipa sezono eigoje nesugebėjo išsaugoti lyderių D. Milošeskio ir D. Šerno, tačiau A lygoje užėmė 3 vietą ir sugebėjo pasiekti LFF taurės finalą. Tiesa, šiame vėl laukė nesėkmė - Vilniaus Žalgirio stadione Vėtrą 2 - 1 palaužė FBK Kaunas. Šiais metais Vėtra debiutavo UEFA taurės turnyre, tačiau jame jau pirmajame etape turėjo pripažinti Stavangerio Viking klubo pranašumą.

Rungtynių tarp „Vėtros" ir „Fulham" epizodas, 2009 m.
Nors prieš 2009 m. sezoną Vėtrą kamavo finansinės problemos, klubas sugebėjo sezonui surinkti stiprią komandą - išsaugojo pagrindinius gynėjus A. Jankauską, T. Kijanską, Gediminą Paulauską, Valdemarą Borovskį, jaunus futbolininkus vartininką Povilą Valinčių, saugus Jevgenijų Morozą bei Robertą Vėževičių, puolėją Evaldą Grigaitį. Iš subyrėjusio FC Vilniaus klubo į Vėtrą persikėlė Marius Stanaitis, Tadas Eliošius, Artūras Žulpa, iš Talino TVMK atėjo Nikolajus Mašitševas. Sezonui prasidėjus ekipą papildė patyrę futbolininkai Tomas Ražanauskas, Mindaugas Grigalevičius, Nerijus Vasiliauskas, Tomas Mikuckis bei Bertrandas Ngapounou. Smarkiai pasikeitusi Vėtra visą sezoną buvo tarp čempionato lyderių ir iki paskutinio turo kovojo dėl čempionų titulo. Visgi paskutiniame ture Vilniuje patirtas pralaimėjimas Panevėžio Ekranui titlulu leido džiaugtis panevėžiečiams. UEFA Europos lygos turnyre Vėtra iš kovos eliminavo CS Grevenmacher ir Helsinkio HJK klubus, o trečiajame etape buvo priversta pripažinti Fulham FC ekipos pranašumą.

Prieš 2010 m. sezoną Vėtra išgyveno sunkią finansinę krizę. Ilgą laiką buvo neaišku, ar klubas sugebės išvengti bankroto. Visgi iš R. Stašausko klubo valdymą perėmus Rusijos verslininkui Antonui Treušnikovui Vėtra neiširo, tačiau pavėlavo pateikti dokumentus A lygos licencijai gauti ir dėl to neteko galimybės varžytis UEFA Europos lygos varžybose. Teisė startuoti A lygoje Vėtrai buvo suteikta išimties tvarka, be to, ekipa prieš sezono startą gavo 6 taškų baudą. Komandos sudėtyje neišvengta pasikeitimų - komandą paliko gynėjai T. Kijanskas, G. Paulauskas, T. Mikuckis, saugas N. Mašitševas, puolėjai M. Grigalevičius, E. Grigaitis, N. Vasiliauskas. Šiuos pakeitė Audrius Veikutis, Andrejus Usačiovas, Vladimiras Gogberašvilis, Artūras Rimkevičius. Komanda balandžio mėnesį LFF taurės turnyre po 11 m baudinių serijos nugalėjo Marijampolės Sūduvą ir ketvirtą kartą klubo istorijoje pateko į finalą. Visgi ir šis kartas nebuvo sėkmingas - nors po pirmojo kėlinio Vėtra pirmavo prieš Panevėžio Ekraną dėka T. Ražanausko įvarčio, antrajame kėlinyje tiksliais smūgiais atsakė Dominykas Galkevičius ir Egidijus Varnas ir panevėžiečiai šventė pergalę rezultatu 2 - 1.

Visgi savininkų pasikeitimas tik trumpam pataisė klubo finansinę padėtį. 2010 m. birželio mėnesį dėl įsipareigojimų nevykdymo iš Vėtros buvo atimti dar 3 taškai, o liepos 13 d. klubas buvo pašalintas iš LFF organizuojamų varžybų. 2010 m. Liepos 4 d. lygiosios 0:0 prieš Atletą buvo paskutinės oficialios Vėtros varžybos.

Mėgėjai 2014 m. atkūrė klubą, pavadino jį „Vėtra" ir puoselėja futbolo tradicijas Rūdiškių miestelyje. FK Vėtra Rūdiškės dalyvauja VRFS organizuojamuose turnyruose.

Pasiekimai
----------

|  |  |  |  |
| --- | --- | --- | --- |
| 

|  |  |  |
| --- | --- | --- |
| Lietuva | **Lietuvos varžybose laimėti trofėjai**  *(2019-05-16 duomenys)* |  |

 |
| **Varžybos** | **Pasiekimas** | **Kartai** | **Metai** |
| Čempionatas | ***I vieta*** | 0 |  |
| *II vieta* | 1 | *2009*
 |
| *III vieta* | 3 | *2003, 2006, 2008*
 |
| Taurė | ***Nugalėtojas*** | 0 |  |
| *Finalininkas* | 4 | *2003 (pav.), 2005, 2008, 2010*
 |
| Supertaurė | ***Nugalėtojas*** | 0 |  |
| *Finalininkas* | 0 |  |

|  |
| --- |
| **Pasiekimai Lietuvos aukščiausiojoje lygoje nuo 1922 metų.** |
| **Pirmas kartas** | **Paskutinis kartas** | **Sezonų skaičius** | **Aukščiausia vieta** |
| 2001 m. | 2009 m. | 8 | 2 |

* Pastaba: neįskaitomi 1924–1930, 1935, 1942–1943, 1945 m. sezonai, kai nebuvo vientisos lygos, taip pat 1939–1940, 1941, 1943–1944 m. nebaigtos pirmenybės.|r2001=

Sezonai
-------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1990–2000 m. sezonai**

|  |
| --- |
| **Lietuvos futbolo varžybos** |
| **Sezonas** | **Pirmenybių lygmuo** | **Vieta** | **Taurė** |
| 1996–1997 m. | IV (Vilnius A) | 10 | —
 |
| 1997–1998 m. | IV (Vilnius) | 2 | —
 |
| 1998–1999 m. | III (Rytai) | 4 | —
 |
| 1999–2000 m. | III (Rytai) | 1 | —
 |

 |  | **2010–2020 m. sezonai**

|  |
| --- |
| **Lietuvos futbolo varžybos** |
| **Sezonas** | **Pirmenybių lygmuo** | **Vieta** | **Taurė** |
| 2010–2011 m. | I | - |  |

 |

### 2000–2010 m.

|r2001=

|  |  |
| --- | --- |
| **Lietuvos futbolo varžybos** | **UEFA varžybos** |
| **Sezonas** | **Pirmenybių lygmuo** | **Vieta** | **Taurė** | **Sezonas** | **Čempionų lyga** | **UEFA taurė  (Europos lyga)** | **Intertoto taurė** |
|
| 2001–2002 m. | I | 9 | 1/2 f.
  | 2001–2002 m. |  |  |  |
| 2002–2003 m. | II | 1 | finalas
  | 2002–2003 m. |  |  |  |
| 2003–2004 m. | I | 3 | 1/4 f.
  | 2003–2004 m. |  |  |  |
| 2004–2005 m. | I | 5 | 1/2 f.
  | 2004–2005 m. |  |  | 1/4 f. |
| 2005–2006 m. | I | 4 | finalas
  | 2005–2006 m. |  |  | 1/16 f. |
| 2006–2007 m. | I | 3 | 1/4 f.
  | 2006–2007 m. |  |  | 1/4 f. |
| 2007–2008 m. | I | 5 | finalas
  | 2007–2008 m. |  |  | finalas |
| 2008–2009 m. | I | 3 | 1/8 f.
  | 2008–2009 m. |  | 1/256 f. |  |
| 2009–2010 m. | I | 2 | finalas
  | 2009–2010 m. |  | 1/128 f. |  |

Dubleriai
---------

2010 m. vasarą „Vėtrą" pašalinus iš A lygos, jos dubleriai FK Vėtra-2-Snoras Vilnius pratęsė kovas III lygoje.

|  |
| --- |
| **Lietuvos futbolo varžybos** |
| **Sezonas** | **Pirmenybių lygmuo** | **Vieta** | **Taurė** |
| 2001–2002 m. | III (Rytai) | 3 | —
 |
| 2002–2003 m. | III (Rytai) | 1 | —
 |
| 2003 m. | II | 5 | —
 |
| 2004 m. | II | 10 | 1/8 f.
 |
| 2005 m. | II | 3 | 1/8 f.
 |
| 2006 m. | II | 7 | 1/8 f.
 |
| 2007–2008 m. | I (dubleriai) | 2 | —
 |
| 2008–2009 m. | I (dubleriai) | 3 | —
 |
| 2009–2010 m. | I (dubleriai) | 4 |  |
| 2010–2011 m. | I (dubleriai),  IV (Vilnius) | -  11 |  |
| 2011–2012 m. | IV (Vilnius) | 10 |  |

2007 m. „Vėtra" greta dublerių komandos turėjo ir 18-mečių komandą „Vėtra-89".

|  |
| --- |
| **Lietuvos futbolo varžybos** |
| **Sezonas** | **Pirmenybių lygmuo** | **Vieta** | **Taurė** |
| 2007–2008 m. | III (Pietūs) | 5 | — |

Žaidėjai
--------

* Kamerūnas Clement Beaud
* Lietuva Vladimiras Buzmakovas, 2000–2001
* Lietuva Dainius Gudaitis
* Lietuva Algis Jankauskas
* Lietuva Tadas Eliošius
* Lietuva Tadas Kijanskas
* Šiaurės Makedonija Dejan Milošeski
* Lietuva Gediminas Paulauskas
* Lietuva Marius Poškus, vartininkas 2003
* Lietuva Aidas Preikšaitis
* Lietuva Tomas Ražanauskas
* Lietuva Andrius Skerla
* Lietuva Darvydas Šernas
* Lietuva Donatas Vencevičius

Treneriai
---------

* Vladimiras Buzmakovas, 2000–2001
* Vytautas Jančiauskas, 2001–2003
* Valdas Ivanauskas, 2004
* Sergej Borovskij, 2005
* Aleksandr Tarchanov, 2007
* Virginijus Liubšys, 2008–2010

Šaltiniai
---------

1. ↑  *Vilniaus apskrities gyvenamosios vietovės ir jų gyventojai*. Vilnius: Statistikos departamentas, 2003.
2. ↑  *Vilniaus apskrities gyvenamosios vietovės ir jų gyventojai*. Vilnius: Statistikos departamentas, 2003.

Nuorodos
--------

|  |
| --- |
| * Oficiali svetainė:
 |
| * Futbolinis.lt (statistika):
 |
| * Apskrities federacijos informacija: []
 |
| * KAFF informacija: []
 |
| * ŠAFF informacija: []
 |
| * VAFF informacija: []
 |
| * SFL informacija: []
 |
| * UEFA informacija:
 |
| * Futbolas.lt: []
 |
| * Foot.dk (archyvas):
 |
| * Weltfussballarchiv.com: []
 |
| * Soccerway.com (naujausi rezultatai): []
 |
| * Neoficiali svetainė: []
 |
| * Gerbėjų svetainė: []
 |